Diari Oficial de la Generalitat Valenciana


Sumari del DOGV 9844, del 08-05-2024 (2024/3371)

Anunci de les bases de programació per a l'elecció de l'alternativa tècnica i selecció i adjudicació de la condició d'urbanitzador, del programa d'actuació integrada de la unitat d'execució del sector Belcaire C de sòl urbanitzable, del Pla general de la Vall d' Uixó.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9844

Data del DOGV
:   08-05-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/3371


Data del document
:   02-04-2024

Organisme emissor
:   Ajuntament de la Vall d'Uixó

Tipus de document
:   Anunci

Descriptors 

:   * administració local
    * pla d'urbanisme

Anunci de les bases de programació per a l'elecció de l'alternativa tècnica i selecció i adjudicació de la condició d'urbanitzador, del programa d'actuació integrada de la unitat d'execució del sector Belcaire C de sòl urbanitzable, del Pla general de la Vall d' Uixó. [2024/3371]  
Les presents bases d'actuació s'han remés al Diari Oficial de la Unió Europea DOUE el dia 17 d'abril de 2024.  
  
TÍTOL I  
Disposicions Generals  
  
Base 1a. Objecte i àmbit. Codificació (en referència a l'article 128 del TRLOTUP).  
Constituïx l'objecte del contracte la programació de la unitat d'execució del sector Belcaire C del Pla general de la Vall d'Uixó, configurada amb els límits següents: pel nord amb el polígon industrial Belcaire, per l'est amb sòl no urbanitzable comú (part del polígon cadastral núm. 6), pel sud-est amb sòl no urbanitzable comú (part del polígon cadastral núm. 6), pel sud-oest la carretera CV-230 i sòl no urbanitzable comú (part del polígon cadastral núm. 6).  
  
Les presents bases regulen les qüestions de caràcter tècnic, jurídic, econòmic i procedimental, per les quals es regiran les dos fases del procés de programació, que són: el procediment de selecció de l'alternativa tècnica del programa, i el procediment de selecció per a la formulació de les proposicions juridicoeconòmiques i la selecció de l'agent urbanitzador responsable d'executar l'actuació urbanística, en règim de gestió indirecta.  
En la fase d'elecció de l'alternativa tècnica del programa, el codi de nomenclatura CPV és: 71240000-2 «Servicis d'arquitectura, enginyeria i planificació», segons el Reglament (CE) núm. 213/2008, de la Comissió, de 28 de novembre de 2007, que modifica el Reglament (CE) núm. 2195/2002, del Parlament Europeu i del Consell, pel qual s'aprova el vocabulari comú de contractes públics (CPV), i les directives 2004/17/CE i 2004/18/CE, del Parlament Europeu i del Consell, sobre els procediments dels contractes públics, quant a la revisió del CPV.  
  
En la fase de selecció i adjudicació de la condició d'urbanitzador del programa, el codi de nomenclatura CPV és: 45211360-0 «Treballs de construcció de desenvolupament urbà», segons el Reglament (CE) núm. 213/2008, de la Comissió, de 28 de novembre de 2007, que modifica el Reglament (CE) núm. 2195/2002, del Parlament Europeu i del Consell, pel qual s'aprova el vocabulari comú de contractes públics (CPV), i les directives 2004/17/CE i 2004/18/CE, del Parlament Europeu i del Consell, sobre els procediments dels contractes públics, quant a la revisió del CPV.  
  
Base 2a. Criteris i objectius públics de l'ordenació urbanística i de la programació (en referència a l'article 116 TRLOTUP).  
El programa haurà de contindre les previsions següents per a complir amb els objectius mínims fixats en l'article 116 TRLOTUP:  
I. Gestionar la transformació física i jurídica de les finques afectades pel programa. En este sentit l'urbanitzador complirà les funcions que li atribuïx l'article 118 TRLOTUP i, així mateix, les obligacions específiques previstes en les bases 17a i 18a de la programació.  
  
II. Urbanitzar completament la unitat d'execució objecte del programa amb la realització de les obres públiques addicionals que es precisen, amb subjecció a les previsions temporals i econòmiques del programa. Sobre este tema, i a fi de millorar els servicis viaris de la zona, s'urbanitzarà simultàniament una superfície de 6.032,17 m² de sòl urbà extern al sector. S'inclouran les condicions derivades del planejament urbanístic aprovat i les que deriven del document d'abast aprovat per la Comissió d'Avaluació Ambiental de 24 de gener de 2024.  
III. Connectar i integrar adequadament la urbanització amb les xarxes d'infraestructures d'energia, comunicacions i servicis públics actuals; el projecte d'urbanització ha d'incloure la construcció de les obres complementàries de connexió i integració de la urbanització segons determinen les companyies subministradores de servicis. Els costos d'estes actuacions de connexió i integració s'inclouran dins del pressupost de l'obra urbanitzadora.  
IV. Suplementar les infraestructures i els espais públics o les reserves dotacionals en el que siga necessari per a no minvar ni desequilibrar els nivells de qualitat, quantitat o capacitat de servicis disponibles i exigibles reglamentàriament.  
V. Obtindre, per a la cessió gratuïta a favor d'este ajuntament, els sòls dotacionals públics de l'àmbit de l'actuació.  
VI. Cedir a favor de l'Ajuntament, lliures de càrregues d'urbanització, el deu per cent (10 %) de l'aprofitament tipus de l'àrea de repartiment de la unitat d'execució.  
VII. Ordenar el repartiment equitatiu de les càrregues i beneficis.  
  
Base 3a. Règim jurídic i òrgan de contractació (en referència als articles 130, 133 i 137 TRLOTUP).  
L'execució i els efectes del programa d'actuació integrada es regiran per les presents bases de programació, pel que s'establix en el Decret legislatiu 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (d'ara en avant, TRLOTUP), i les normes que la despleguen i/o modifiquen, i en el que no s'indica en estes, pel que es disposa en la legislació sobre contractes del sector públic. A falta de determinació expressa en la legislació específica indicada en el paràgraf anterior, esta administració es regirà en les actuacions pròpies per les previsions derivades de la Llei 9/2017, de 8 de novembre, de contractes del sector públic, i per la Llei 39/2015, d'1 d'octubre, del procediment administratiu comú de les administracions públiques. Competix al Ple de l'Ajuntament l'elecció de l'alternativa tècnica i la selecció de l'urbanitzador i l'aprovació del programa d'actuació integrada, per superar-se l'import de tres milions d'euros (disposició addicional segona de la Llei 9/2017, de 8 de novembre, de contractes del sector públic).  
  
Base 4a. Valor estimat del contracte. Les càrregues d'urbanització en la categoria de càrregues fixes. Finançament (en referència als articles 118, 139, 146 i 150 TRLOTUP).  
El pressupost d'execució per contracte dels costos d'urbanització en el procediment de selecció de l'alternativa tècnica s'establix en 00.867.931,00 € (IVA no inclòs) segons informe municipal de l'enginyera de camins canals i ports de data 6 d'agost de 2022, en compliment de l'article 117.4.a TRLOTUP.  
El preu màxim de les càrregues d'urbanització, en la categoria de càrregues fixes, comprén els costos d'urbanització, el cost de redacció de projectes i direcció d'obres, els gastos de gestió de l'agent urbanitzador i el benefici de l'urbanitzador per aplicació dels percentatges màxims fixats en el TRLOTUP.  
És funció de l'urbanitzador finançar l'actuació programada, al seu risc i ventura. Els propietaris que s'adherisquen al present programa estan obligats a assumir les càrregues i les obligacions establides en este, en concret, retribuir a l'urbanitzador pel cost de les obres, els projectes i les gestions necessàries per a realitzar el programa. Els proponents d'alternatives o documents tècnics triats, o d'aplicació per al desenvolupament del programa, si no resulten designats urbanitzadors podran reclamar d'este, excepte pacte en contra, amb càrrec a la primera quota de les càrregues d'urbanització, el dret de reintegrament dels gastos de projectes, degudament justificats, i incrementats amb un premi del 20 %.  
  
TÍTOL II  
Contingut tècnic de la programació  
  
Base 5a. Criteris i objectius urbanístics i territorials.  
L'aprovació del programa d'actuació integrada perseguix completar la urbanització d'esta zona de sòl urbanitzable i integrar-la efectivament amb l'entorn urbanitzat, per a aconseguir un desenvolupament urbà harmònic que signifique una oferta de sòl terciari i industrial d'alta qualitat, aprofitant al màxim les condicions naturals i d'accessibilitat del territori. El Pla general classifica l'àmbit de la unitat d'execució del sector Belcaire C del Pla general de la Vall d'Uixó com a sòl urbanitzable, d'ús industrial i terciari. Per al desenvolupament de l'àmbit es precisa la formulació de planejament de desenvolupament del Pla general que haurà de respectar l'esborrany del pla parcial i el document d'abast de 24 de gener de 2024.  
  
Base 6a. Paràmetres urbanístics. Fitxa de gestió (en referència a l'annex 4 del Pla general).  
Per al desenvolupament de l'àmbit de programació hauran de tindre's en compte les prescripcions següents:  
• Seqüència lògica de desenvolupament de l'actuació: el conjunt de l'àmbit haurà de desenvolupar-se simultàniament en una única fase o justificant degudament el caràcter autònom de cada una de les fases que es proposen.  
• Condicions d'integració i connexió: el desenvolupament de la unitat d'execució haurà de preveure l'enllaç dels servicis urbanístics.  
• Delimitació de l'àmbit: el programa abasta l'àmbit del sector Belcaire C, amb els límits descrits en la base 1a de les presents de programació.  
• Àrea de repartiment: coincidix amb l'àmbit de la unitat d'execució i el que derive del document d'abast.  
• Aprofitament tipus: l'equivalent a l'àrea de repartiment. La fitxa de planejament resultant de la unitat d'execució és la següent:  
  
SUPERFÍCIE TOTAL DEL SECTOR 656.318,02 m²s  
Superfície computable del sector 656.318,02 m²s  
   
SÒL DOTACIONAL PÚBLIC (SD) 242.953,37 m²s  
 Xarxa viària (PCV+SCV) 98.388,07 m²s  
 Equipament (SQ) 32.836,19 m²s  
 Zones verdes (SVP+SVJ) 75.958,81 m²s  
 Reserva viària (PCVrv) 30.872,95 m²s  
 Reserva infraestructura ferroviària (SCF) 4.897,35 m²s  
   
SÒL LUCRATIU 413.364,65 m²s  
 Sòl d'ús industrial (ZND-IN) 404.244,00 m²s  
 Sòl d'ús terciari (ZND-TR) 9.120,65 m²s  
   
 APROFITAMENT TIPUS 0,64 m²t/m²s  
  
  
  
A més, s'ha de tindre en compte que hi ha un sòl urbà del sector 4 afectat per l'actuació per a garantir les condicions de connexió del sector 3, amb els paràmetres següents:  
  
SUPERFÍCIE TOTAL SÒL URBÀ- SECTOR 4 6.032,17 m²s  
 Zona 1 1.744,62 m²s  
 Zona 2 564,06 m²s  
 Zona 3 1.062,89 m²s  
 Zona 4 1.869,75 m²s  
 Zona 4 580,99 m²s  
 Zona 3 209,86 m²s  
  
  
  
Per la qual cosa, el total de superfície de l'àmbit d'actuació serà:  
  
SUPERFÍCIE TOTAL DE L'ÀMBIT D'ACTUACIÓ 662.350,19 m²s  
 SÒL URBÀ 6.032,17 m²s  
 SÒL URBANITZABLE 656.318,02 m²s  
  
  
  
Base 7a. Simultaneïtat de les obres d'urbanització i edificació (en referència a l'article 186 TRLOTUP).  
Per a simultaniejar la urbanització i l'edificació han d'estar executades esplanades i llastos, servicis urbanístics, vorades, base rígida de voreres i primera capa del paviment del ferm. Es tindrà en compte, a més, el que es prescriu en les normes urbanístiques del Pla general. Les condicions de les parcel·les edificables, el volum i la forma dels edificis, les condicions estètiques de l'edificació, així com la reserva d'aparcaments, seran els establits en el Pla general en les determinacions que no resulten afectades pel pla parcial que es tramite, si és el cas, quant al document d'abast.  
  
Base 8a. Terminis de desenvolupament i execució del programa (en referència a l'article 117 TRLOTUP).  
L'urbanitzador està obligat a complir els terminis fixats en el TRLOTUP i en el conveni urbanístic que subscriga amb l'Ajuntament, que recollirà les fases en què es realitzaran les obligacions i els compromisos establits en el programa i el termini total d'execució de l'actuació. Este últim termini serà susceptible de pròrrogues expresses, per causa justificada, atorgades abans de la data prevista de caducitat, i segons les limitacions establides en l'article 115 TRLOTUP. S'establixen els següents terminis màxims per a l'execució de les actuacions següents per part de l'urbanitzador:  
- Termini per a l'inici del procediment de selecció de l'empresari-constructor, si és el cas. 1 mes, des de formalització del conveni Ajuntament-urbanitzador.  
- Termini màxim de presentació a l'Ajuntament dels continguts de l'article 147 TRLOTUP per a emplaçar les persones propietàries. 15 dies, des de formalització contracte urbanitzador-empresari constructor.  
  
- Termini màxim de presentació del projecte de reparcel·lació 2 mesos, des de la finalització del termini concedit als propietaris per a la seua adhesió al PAI.  
- Termini màxim de presentació del text refós de projecte de reparcel·lació, si és el cas. 1 mes, des de la recepció de la comunicació en la qual s'indiquen les modificacions que s'han d'introduir, si és el cas.  
- Termini màxim d'inici de l'obra urbanitzadora 2 mesos, des de fermesa en via administrativa del projecte de reparcel·lació.  
- Termini màxim d'execució de la urbanització. 3 anys, des del seu inici.  
Tenint en compte els tràmits previs del procediment de selecció i l'aprovació del planejament, la duració total estimada de l'actuació serà de 5 anys des de l'aprovació de les presents bases.  
  
TÍTOL III  
Clàusules juridicoadministratives base 9a. Capacitat. Acreditació (en referència als articles 121 I 128 TRLOTUP).  
  
Podran participar en el procediment de selecció que es convoque per a la selecció de l'alternativa tècnica i per a l'adjudicació del programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats, no estiguen incurses en alguna prohibició de contractar de les previstes en la legislació estatal i europea de contractació del sector públic, i acrediten la seua solvència econòmica i financera i tècnica o professional exigides a continuació. Les persones jurídiques només podran ser adjudicatàries si les prestacions dels presents contractes estan compreses dins dels fins, l'objecte i l'àmbit d'activitat que, d'acord amb els seus estatuts o regles fundacionals, els són pròpies. Podran, així mateix, presentar proposicions les unions d'empresaris que es constituïsquen temporalment a este efecte, de conformitat amb el que es preveu en la legislació de contractes del sector públic. A fi d'acreditar el compliment dels requisits previs a la contractació, s'exigirà que el licitador al favor del qual recaiga la proposta d'adjudicació del contracte acredite la possessió i la validesa dels documents següents, que podran ser originals o còpies d'estos que tinguen caràcter autèntic, segons la legislació vigent:  
- Documents acreditatius de la personalitat jurídica i capacitat d'obrar: els empresaris individuals, mitjançant el document nacional d'identitat. Els empresaris persones jurídiques, mitjançant l'escriptura de constitució i, si és el cas, de modificació de l'entitat i els estatuts pels quals es regisca, degudament inscrits en el registre mercantil i adaptats a la vigent legislació societària. La capacitat d'obrar de les empreses no espanyoles d'estats membres de la Unió Europea s'acreditarà mitjançant la inscripció en els registres o presentació de les certificacions que s'indiquen en l'annex I de l'RGLCAP.  
- Documents acreditatius de la representació: quan la proposició es firme en nom del licitador, s'adjuntarà el poder suficient a este efecte a favor del firmant o compareixent. Per a la validació per la secretària general d'este ajuntament, haurà d'aportar-se el poder atorgat a favor de qui o els qui subscriguen la proposició juntament amb una còpia autèntica del document nacional d'identitat del o els apoderats. Si el licitador fora una persona jurídica, este poder haurà de figurar inscrit en el registre mercantil.  
- Per a empreses de 50 o més treballadors: acreditació del compliment del que s'establix en l'article 42 del Reial decret legislatiu 1/2013, de 29 de novembre, de manera que, sobre la plantilla total de l'empresa, qualsevol que siga el nombre de centres de treball d'esta i qualsevol que siga la forma de contractació laboral que vincule els treballadors de l'empresa, almenys el 2 % siguen treballadors amb discapacitat, o d'estar l'empresa en algun supòsit d'excepcionalitat previst en la normativa d'aplicació. L'acreditació haurà de referir-se a l'últim dia de presentació de proposicions i es realitzarà mitjançant document d'organisme competent, en què conste esta circumstància o bé declaració responsable en què es faça constar la mitjana de la plantilla de l'empresa de treballadors/es (segons les regles establides en la disposició addicional 1a del Reial decret 364/2005, de 8 d'abril, que desplega la Llei 13/1982) i el de treballadors amb discapacitat.  
  
- Per a empreses de més de 50 persones ocupades: acreditació de tindre elaborat i en aplicació un pla d'igualtat amb el contingut establit en la Llei orgànica 3/2007, de 22 de març, per a la igualtat efectiva d'hòmens i dones. L'acreditació haurà de referir-se a l'últim dia de presentació de proposicions.  
- Per a acreditar trobar-se al corrent del compliment de les obligacions tributàries i amb la Seguretat Social imposades per les disposicions vigents, el licitador haurà d'aportar certificat del seu compliment vigent en el moment de resultar l'adjudicatària. En tot cas, l'òrgan de contractació, amb vista a garantir que el procediment acabe correctament, podrà requerir, en qualsevol moment anterior a l'adopció de la proposta d'adjudicació, que els licitadors aporten la documentació abans assenyalada, acreditativa del compliment de les condicions establides per a ser adjudicatari del contracte. La presentació de proposicions presumix per part del licitador l'acceptació incondicionada de les presents bases de programació i la declaració responsable que reunix totes i cada una de les condicions exigides per a contractar amb l'Administració.  
  
  
Base 10a. Solvència. Acreditació (en referència als articles 121 i 128 TRLOTUP, l'article 74 TRLCSP i l'article 11.5 RGLCAP).  
Base 10a.I. Requisits de solvència per a la fase d'elecció de l'alternativa tècnica.  
Els licitadors de la fase de selecció de l'alternativa tècnica del programa no estan exempts dels requisits d'acreditació de la solvència econòmica, financera i d'acreditació de la solvència tècnica i professional.  
  
Haurà d'indicar el personal tècnic, integrat o no en l'empresa, participant en el contracte, especialment els encarregats de redacció de l'alternativa tècnica, amb experiència en la redacció de documents de planejament similars i projectes d'urbanització. L'equip tècnic estarà format com a mínim pels professionals següents: 1 llicenciat en Dret, 1 economista, 1 arquitecte, 1 enginyer de camins, 1 enginyer tècnic. Haurà d'acreditar-se la redacció d'almenys tres documents de planejament similars i almenys tres projectes d'urbanització. S'acreditarà este aspecte per mitjà de còpia compulsada dels contractes laborals o de prestació de servicis corresponents, així com de l'estat d'alta en el moment de la presentació. A més, caldrà acompanyar còpia del certificat de la titulació acadèmica de cada un d'estos.  
  
El licitador podrà basar-se en la solvència i els mitjans d'altres entitats, independentment de la naturalesa jurídica dels vincles que tinga amb estes, sempre que demostre —mitjançant la presentació a este efecte del compromís per escrit d'estes entitats— que durant tota la duració de l'execució del programa disposarà efectivament d'eixa solvència i mitjans, i l'entitat a la qual recórrega no estiga incursa en una prohibició de contractar.  
  
Base 10a.II Requisits de solvència per a la fase de selecció de l'urbanitzador  
El licitador acreditarà el compliment dels següents requisits específics de solvència:  
Solvència econòmica i financera. El licitador acreditarà la disposició d'una assegurança d'indemnització per riscos professionals, vigent fins a la fi del termini de presentació de les ofertes, amb cobertura mínima d'almenys un 5 % del pressupost de licitació; acompanyada del compromís de la renovació o pròrroga que garantisca el manteniment de la seua cobertura durant tota l'execució del contracte. A este efecte, el proponent aportarà un certificat expedit per l'assegurador, en el qual consten els imports i els riscos assegurats i la data de venciment de l'assegurança. Este requisit s'entendrà complit pel licitador que incloga en la seua oferta un compromís vinculant de subscripció, en cas de resultar adjudicatari, del segur exigit, compromís que haurà de fer efectiu dins del termini de deu dies hàbils comptats des de l'endemà de la notificació de la resolució de l'Alcaldia designant-lo provisionalment.  
  
Solvència tècnica i professional. Haurà d'acreditar-se mitjançant els mitjans següents:  
a) Presentació d'una relació dels programes d'actuació integrada, o instruments o contractes relacionats amb el planejament i la gestió urbanística similars, promoguts i gestionats pel concursant o tècnics al seu servici en els últims quinze anys, avalats per certificats de bona execució o publicacions oficials. Haurà d'acreditar-se la promoció d'almenys tres instruments de gestió.  
b) Indicació del personal tècnic, integrat o no en l'empresa, participant en el contracte, especialment els encarregats de la funció gestora de l'urbanitzador, amb experiència en:  
• En la contractació de les obres públiques, gestionant la seua execució en qualitat de promotor d'estes. Haurà d'acreditar-se la participació en almenys tres obres públiques.  
• En la redacció, impuls i inscripció registral del projecte de reparcel·lació. Haurà d'acreditar-se la participació en almenys tres projectes de reparcel·lació.  
• En l'obtenció de les retribucions corresponents a l'execució del programa dels propietaris adherits. Haurà d'acreditar-se la participació en almenys tres obtencions de retribucions.  
S'acreditarà este aspecte per mitjà de còpia compulsada dels contractes laborals o de prestació de servicis corresponents, així com de l'estat d'alta en el moment de la presentació. A més, caldrà acompanyar còpia del certificat de la titulació acadèmica de cada un d'estos. El licitador podrà basar-se en la solvència i els mitjans d'altres entitats, independentment de la naturalesa jurídica dels vincles que tinga amb estes, sempre que demostre —mitjançant la presentació a este efecte del compromís per escrit d'estes entitats— que durant tota la duració de l'execució del programa disposarà efectivament d'eixa solvència i mitjans, i l'entitat a la qual recórrega no estiga incursa en una prohibició de contractar.  
La justificació de la solvència tècnica i professional de les agrupacions d'interés jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
  
Base 11a. Contingut de l'alternativa tècnica. Prescripcions tècniques del projecte d'urbanització (en referència als articles 117 i 183 TRLOTUP).  
L'alternativa tècnica inclourà:  
a) Un pla parcial, que modifique l'ordenació detallada aprovada, acompanyat de tots els documents exigibles per la normativa aplicable, tenint en compte el document d'abast.  
b) Una memòria justificativa del compliment de les condicions d'integració amb l'entorn.  
c) L'inventari preliminar de construccions i plantacions que es puguen veure afectades.  
d) Un projecte d'urbanització, que haurà de definir els detalls tècnics amb precisió suficient perquè puga ser executat, eventualment, sota la direcció d'un tècnic diferent del seu redactor original. El projecte d'urbanització haurà de tindre el contingut establit en els articles 117 i 183 TRLOTUP, tenint en compte que, per formar part de l'alternativa tècnica d'un programa, no inclourà ni quadres de preus descompostos ni pressupost d'execució material, que haurà d'aportar-se en la proposició juridicoeconòmica del programa. Per a poder obtindre les dades necessàries per a indemnitzar pels servicis urbanístics existents, el projecte d'urbanització contindrà, així mateix, el traçat i la distribució de les xarxes, la representació gràfica d'estes en els plans d'estat actual dels terrenys, incloent-hi les xarxes aèries i les connexions de servici que hi haja, així com l'estat de funcionament de les xarxes i els materials que les formen. Així mateix, haurà d'acreditar-se la coordinació i l'acceptació dels servicis previstos (aigua, gas, electricitat, telefonia, cable òptic i altres anàlogues), amb / per les entitats responsables d'estos: IDE Redes, Telefónica, Facsa, CEGAS, sindicat de regs o el mateix ajuntament. El projecte d'urbanització que es presente com a alternativa tècnica del programa haurà d'atindre's a les condicions tècniques mínimes establides en l'annex IX, incloent-hi les exigències de definició de les zones verdes del document d'abast. Quant a les mesures de control de qualitat i compliment de les normes de qualitat ambiental, haurà d'emprar-se un 1 % del PEM.  
  
  
Base 12a. Contingut de la proposició juridicoeconòmica (en referència als articles 117 i 150 TRLOTUP).  
La proposició juridicoeconòmica es formalitzarà en una memòria i un conveni urbanístic que regularan les obligacions i els drets de l'urbanitzador, dels propietaris adherits al programa i de l'Ajuntament, i contindrà:  
a) Una estimació del cost màxim de les càrregues d'urbanització derivades dels conceptes següents amb el desglossament, per a cada un d'estos, dels costos per fases i partides, les càrregues globals màximes, i les càrregues unitàries repercutides per m² de terreny originari i per unitat d'aprofitament:  
• Pressupost d'execució material del projecte d'urbanització seleccionat en l'alternativa tècnica del programa, juntament amb els quadres de preus descompostos.  
• Honoraris de redacció de l'alternativa tècnica, fixats amb motiu de l'elecció de l'alternativa tècnica, i dels altres imports d'honoraris per redacció de projectes tècnics i direcció d'obra.  
• Gastos de gestió de l'urbanitzador, que inclouen els gastos generals i financers, quant a:  
1r. El manteniment i la conservació de la urbanització durant el període que corresponga fins a la recepció d'esta per part de l'Administració.  
2n. Els gastos, els aranzels, les taxes i els honoraris corresponents a la tramitació de les actuacions que han de gestionar i impulsar.  
3r. Els controls de qualitat i peritatges pressupostats en el programa d'actuació integrada a compte d'empreses o professionals independents de l'urbanitzador, amb la finalitat de controlar l'execució i la recepció de les obres o el compliment de les obligacions i la màxima objectivitat de les actuacions.  
• El benefici empresarial de l'urbanitzador, calculat com un percentatge, de fins al deu per cent (10 %) del valor dels conceptes referits en els apartats anteriors. En els preus oferits s'indicarà, com a partida independent, l'import de l'Impost sobre el Valor Afegit que haja de suportar-se.  
b) La forma de retribució a l'urbanitzador, incloent-hi el coeficient de bescanvi i la correlativa valoració del sòl a l'efecte de la retribució en terreny.  
c) Els terminis que es proposen per a l'execució del PAI, amb determinació de les fases en què es realitzaran les obligacions i els compromisos establits en este i el termini total d'execució de l'actuació.  
d) Memòria de viabilitat econòmica o de sostenibilitat econòmica, en els termes establits per la legislació de l'Estat sobre el sòl i sobre rehabilitació, regeneració i renovació urbanes. Tot això, segons el model contingut en l'annex VIII de les presents bases de programació.  
  
  
Base 13a. Criteris de selecció. Ponderació (en referència als articles 128 a 131 TRLOTUP)  
Base 13a.I. Fase d'aprovació de l'alternativa tècnica (100 punts):  
Per haver-se redactat el corresponent esborrany de document de planejament i haver-se emés el document d'abast, s'establixen els següents criteris de valoració i la seua ponderació respectiva:  
- Criteris de valoració no automàtics, per necessitar juí previ de valor:  
• Fins a 35 punts: la qualitat i el valor tècnic de les solucions proposades per a la urbanització, tenint en compte, així mateix, les característiques estètiques i funcionals i les característiques mediambientals.  
- Criteri de valoració automàtic:  
• Fins a 65 punts:  
S'atorgarà la màxima puntuació a la millor oferta, i a la resta d'acord amb la fórmula: 65 x baixa oferida (%) / màxima baixa (%).  
  
Base 13a.II. Fase d'adjudicació de la condició d'urbanitzador. Selecció de la proposició juridicoeconòmica (100 punts).  
S'establixen els següents criteris de valoració automàtica:  
• Fins a 70 punts: estimació del cost màxim de càrregues d'urbanització, expressat en euros per metre quadrat de terreny originari i per unitat d'aprofitament. Per al càlcul de la puntuació de cada una de les ofertes s'aplicarà una regla de tres inversa, és a dir, la fórmula següent: Puntuació de l'oferta = 70 x cost menor oferit / cost d'oferta per a puntuar.  
• Fins a 20 punts: la major valoració dels terrenys una vegada urbanitzats, que ha servit per al càlcul del coeficient de bescanvi a l'efecte de la retribució en espècie. Per al càlcul de la puntuació de cada una de les ofertes s'aplicarà una regla de tres inversa, és a dir, la fórmula següent: Punts major valor terrenys = 20 x major valor terrenys oferit / valor terrenys oferta per a puntuar.  
• Fins a 10 punts: El menor termini total d'execució de l'actuació, oferit en mesos. Per al càlcul de la puntuació de cada una de les ofertes del termini d'execució s'aplicarà una regla de tres inversa, és a dir, la fórmula següent: Punts termini d'execució = 10 x termini menor oferit / termini oferta per a puntuar.  
  
Base 14a. Quantia i forma de constitució de les garanties que s'exigixen per a cada fase del procés (en referència als articles 133 i 158 del TRLOTUP).  
Les garanties de promoció podran constituir-se amb les condicions, les modalitats i els efectes previstos per la legislació de contractes del sector públic.  
  
Base 14a.I Garanties en la fase d'aprovació de l'alternativa tècnica:  
No s'exigix garantia provisional en la fase d'elecció de l'alternativa tècnica del programa.  
  
Base 14a.II Garanties en la fase d'adjudicació de la condició d'urbanitzador.  
Els aspirants a urbanitzador no hauran de constituir una garantia provisional.  
L'Ajuntament exigirà a l'urbanitzador seleccionat que constituïsca la garantia definitiva del dos per cent (2 %) del valor de les càrregues d'urbanització previstes en el programa d'actuació integrada, amb caràcter previ a la subscripció del conveni. Esta fiança respon de les obligacions generals de l'urbanitzador davant d'esta administració i és independent i addicional respecte de les previstes per a les persones propietàries en els articles 159 a 162 TRLOTUP en desenvolupament del programa d'actuació integrada.  
  
Base 15a. Tramitació i procediment de selecció de l'alternativa tècnica (en referència als articles 128, 129 i 130 TRLOTUP).  
Base 15a.I. Lloc, data i termini de presentació de l'alternativa tècnica.  
La proposta d'alternativa tècnica es presentarà en la forma indicada, i en el termini de tres mesos comptats des de l'última publicació de l'anunci de licitació en la PLACSP o en el Diari Oficial de la Generalitat Valenciana (DOGV) o en el DOUE, fins a les 23.59 h.  
Esta licitació té caràcter electrònic. Els licitadors presentaran les seues proposicions en sobres virtuals de manera electrònica per mitjà de la ferramenta de preparació i presentació d'ofertes de la Plataforma de contractació del sector públic (d'ara en avant, plataforma o PLACSP) i estos sobres hauran de firmar-se amb la firma electrònica que li proporcionara la PLACSP. No s'admetran les ofertes que no es presenten amb els mitjans descrits i/o dins del termini assenyalat.  
  
La utilització d'estos servicis suposa:  
- La preparació i la presentació d'ofertes de manera telemàtica pel licitador.  
- La custòdia electrònica d'ofertes pel sistema.  
- L'obertura de la documentació per mitjà de la plataforma.  
Cada licitador no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una unió temporal. La infracció d'estes normes donarà lloc a la no admissió de totes les propostes subscrites per este (art. 139.3 de la Llei 9/2017).  
Les proposicions, juntament amb la documentació preceptiva, es presentaran dins del termini previst exclusivament de manera electrònica per mitjà de la ferramenta de preparació i presentació d'ofertes que la PLACSP posa a la disposició de candidats i entitats licitadores per a tal fi.  
En el cas que en el justificant de presentació que genera la PLACSP s'incloga la referència de la petjada electrònica el licitador, de conformitat amb el que es disposa en la disposició addicional 16a LCSP, disposa d'un termini màxim de 24 hores per a completar la seua oferta, la qual cosa podrà dur a terme mitjançant un nou intent de presentació telemàtica amb ús de la ferramenta de preparació i presentació d'ofertes de la PLACSP. Si no s'efectua esta segona remissió en el termini indicat, es considerarà que l'oferta ha sigut retirada.  
No serà admesa cap proposició, manual o electrònica, remesa per una altra via o procediment, i tota la documentació de les proposicions presentades a la licitació haurà d'estar redactada en castellà o en valencià. La documentació que figure en una altra llengua haurà d'acompanyar-se de la corresponent traducció oficial al castellà o valencià.  
  
Per este motiu, per a participar en esta licitació, és important que els licitadors interessats es registren, en el cas que no ho estiguen, en la PLACSP i omplir tant les dades bàsiques com les dades addicionals, segons instruccions de la PLACSP.  
Una vegada realitzada la presentació, esta quedarà custodiada en els servidors de la Direcció General de Patrimoni de l'Estat. Així mateix, la ferramenta proporcionarà al licitador un justificant d'enviament susceptible d'emmagatzematge i impressió amb el segell de temps de la plataforma.  
Per a garantir la confidencialitat del contingut dels sobres fins al moment de la seua obertura, la ferramenta xifrarà estos sobres en l'enviament. La documentació per als licitadors serà secreta (art. 139.2 LCSP).  
Les especificacions tècniques necessàries per a la presentació electrònica d'ofertes es troben detallades en la documentació que la plataforma esmentada posa a la disposició dels licitadors en l'adreça web següent: .  
L'horari de suport tècnic de la PLACSP és de dilluns a dijous de 9 hores a 19 hores, i divendres de 9 hores a 15 hores, i el correu electrònic és: .  
L'oferta electrònica i qualsevol altre document que l'acompanye hauran d'estar firmats electrònicament amb algun dels sistemes de firma admesos per l'article 10 de la Llei 39/2015, de procediment administratiu comú de les administracions públiques.  
Els licitadors hauran de tindre en compte que la preparació i la presentació electrònica de les ofertes requerix temps, per la qual cosa es recomana que l'efectuen amb l'antelació deguda per a assegurar que es presenta en termini.  
El conjunt de l'oferta degudament firmada no podrà superar els 120 MB; així mateix, haurà de tindre's en compte que no podran firmar-se documents de més de 5 MB.  
  
Base 15a.II Formalitats i documentació de l'alternativa tècnica.  
  
Les propostes es presentaran en tres sobres, amb el contingut següent:  
Sobre A: documentació administrativa. S'inclouran els documents següents:  
1. Declaració responsable subscrita pel licitador o persona que el represente, redactada segons el model de l'annex III (per a persones físiques) o l'annex IV (per a persones jurídiques).  
2. Si és el cas, document de compromís de constituir una unió temporal d'empreses. En cas de concórrer a la licitació diverses empreses, constituint una unió temporal, cada una d'estes haurà d'indicar els noms i les circumstàncies dels empresaris que les constituïsquen, la participació de cada un d'estos, així com la designació de la persona o entitat que, durant la vigència del contracte, ha d'exercir la representació de la unió davant de l'Administració, amb poders suficients per a exercir els drets i complir les obligacions que del contracte es deriven fins a l'extinció d'este. El document esmentat haurà d'estar firmat pels representants de cada una de les empreses components de la unió. Cada un dels empresaris que componen l'agrupació presentarà també la declaració responsable per a acreditar el compliment dels requisits previs a la contractació, segons el model a dalt transcrit.  
  
3. Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de mode directe o indirecte puguen sorgir del contracte, amb renúncia, si és el cas, al fur jurisdiccional estranger que puga correspondre al licitador.  
4. Acreditació de la personalitat jurídica i la capacitat d'obrar i, si és el cas, acreditació de la representació.  
5. Acreditació d'estar al corrent en el compliment de les obligacions tributàries i amb la Seguretat Social.  
6. Per a empreses de 50 o més treballadors: acreditació del compliment del que s'establix en l'article 42 del Reial decret legislatiu 1/2013, de 29 de novembre, de manera que, sobre la plantilla total de l'empresa, qualsevol que siga el nombre de centres de treball d'aquella i qualsevol que siga la forma de contractació laboral que vincule als treballadors de l'empresa, almenys, el 2 % siguen treballadors amb discapacitat; o d'estar l'empresa en algun supòsit d'excepcionalitat previst en la normativa d'aplicació. L'acreditació haurà de referir-se a l'últim dia de presentació de proposicions i es realitzarà mitjançant document d'organisme competent, en què conste esta circumstància o bé declaració responsable en què es faça constar la mitjana de la plantilla de l'empresa de treballadors/es (segons les regles establides en la disposició addicional 1a del Reial decret 364/2005, de 8 d'abril, que desplega la Llei 13/1982) i el de treballadors amb discapacitat.  
  
7. Per a empreses de més de 50 persones ocupades: acreditació de tindre elaborat i en aplicació un pla d'igualtat amb el contingut establit en la Llei orgànica 3/2007, de 22 de març, per a la igualtat efectiva d'hòmens i dones. L'acreditació haurà de referir-se a l'últim dia de presentació de proposicions.  
8. Acreditació de la solvència  
9. Relació de documents inclosos en la proposició.  
Sobre B: documentació relativa als criteris d'adjudicació ponderables mitjançant juí de valor. Inclourà l'alternativa tècnica del programa d'actuació integrada de la unitat d'execució del sector Belcaire C del Pla general de la Vall d'Uixó firmada pel redactor, en format digital, amb la documentació assenyalada en la base 11a de les presents bases de programació i, si és el cas, els documents pertinents a l'efecte de valorar l'alternativa, segons els criteris de valoració no automàtics descrits en la base 13a.I. Serà exclòs del procediment el licitador que incloga en este sobre B documentació relativa a la proposició econòmica, a fi d'evitar el coneixement d'esta última abans que s'haja efectuat la valoració dels criteris d'adjudicació ponderables mitjançant juí de valor.  
  
Sobre C: documentació relativa a criteris avaluables de manera automàtica. Contindrà l'oferta econòmica en la qual s'expressarà el preu de redacció de l'alternativa tècnica; ha de figurar com a partida independent l'import de l'Impost sobre el Valor Afegit, de conformitat amb el model de l'annex VII.  
  
Base 15a.III. Comissió de qualificació i ponderació de les alternatives tècniques. Per a la qualificació dels documents i l'examen i la valoració de les ofertes es constituirà una comissió tècnica que quedarà integrada, com a mínim, pels membres següents:  
El secretari general de la corporació o qui legalment el substituïsca.  
  
L'interventor municipal o qui legalment el substituïsca.  
La prefectura dels servicis tècnics o funcionari en qui delegue.  
La prefectura del Servici d'Urbanisme i Béns o funcionari en qui delegue.  
Secretari: el vicesecretari o funcionari en qui delegue.  
Per a la constitució vàlida de la comissió hauran de ser presents en tot cas el secretari general, l'interventor municipal i el secretari de la comissió.  
  
Base 15a.IV Qualificació de la documentació general de l'alternativa tècnica. La comissió, conclòs el termini de presentació de proposicions, es reunirà el primer dilluns següent i procedirà a la qualificació de la documentació presentada dins del termini i en la forma corresponent en el sobre A, en acte no públic.  
Si la comissió observa defectes materials en la documentació presentada, podrà concedir, si ho considera convenient, un termini no superior a 3 dies hàbils perquè el licitador ho esmene. Si la documentació conté defectes substancials o deficiències materials no corregibles, es rebutjarà la proposició.  
Conclòs el termini, la mesa de contractació es reunirà per a procedir a la qualificació de la documentació presentada.  
De l'actuat es deixarà constància en l'acta, que necessàriament haurà d'estendre's.  
Una vegada qualificada la documentació i esmenats, si és el cas, els defectes o omissions de la documentació presentada, la comissió declararà admesos a la licitació els licitadors que hagen acreditat el compliment dels requisits previs.  
  
Base 15a.V. Obertura del sobre B i sobre C de l'alternativa tècnica.  
En el supòsit que no hi haja defectes en la documentació inclosa en el sobre 1, la mesa de contractació, en la mateixa sessió i en acte públic, procedirà a l'obertura del sobre B.  
De conformitat amb el que es disposa en l'article 130.1 del TRLOTUP, totes les alternatives tècniques presentades se sotmetran a informació pública i a consultes amb les administracions públiques afectades.  
Finalitzada la informació pública de les alternatives tècniques presentades pels licitadors no exclosos, la comissió tècnica, amb els informes tècnics previs necessaris ponderarà, en el termini màxim de tres mesos, les al·legacions i els informes aportats a l'expedient i valorarà cada alternativa tècnica segons els criteris dependents d'un juí de valor determinats en la base 13a.I.  
Reunida novament a este efecte i en acte públic, la comissió donarà a conéixer la ponderació assignada a les propostes i posteriorment obrirà la documentació del sobre C, relativa als criteris d'adjudicació la ponderació dels quals haja d'efectuar-se mitjançant l'aplicació de fórmules, i donarà a conéixer el contingut d'estos. El dia i l'hora de l'obertura del sobre C seran anunciats als licitadors amb una antelació mínima de 48 hores.  
  
Base 15a.VI. Elecció de l'alternativa tècnica  
La comissió tècnica procedirà, amb els informes tècnics previs necessaris, a valorar les alternatives tècniques per orde decreixent, atesos els criteris descrits en la base 13a.I. Formularà la proposta que estime pertinent i l'elevarà juntament amb l'acta i la documentació corresponent al Ple de l'Ajuntament.  
  
Base 16a. Tramitació i procediment de selecció de l'urbanitzador (en referència als articles 128, 131, 132 i 133 TRLOTUP).  
Base 16a.I. Lloc, data i termini de presentació de les proposicions juridicoeconòmiques.  
La proposició juridicoeconòmica es presentarà en la forma indicada i en el termini de cinquanta-dos (52) dies comptats des de l'última publicació de l'anunci de licitació en la PLACSP o en el Diari Oficial de la Generalitat Valenciana o en el DOUE, pel qual es convoca la presentació de proposicions juridicoeconòmiques al Programa d'actuació integrada per al desenvolupament de la unitat d'execució del sector Belcaire C del Pla general de la Vall d'Uixó.  
Esta licitació té caràcter electrònic. Els licitadors presentaran les seues proposicions en sobres virtuals de manera electrònica per mitjà de la ferramenta de preparació i presentació d'ofertes de la Plataforma de contractació del sector públic (d'ara en avant, plataforma o PLACSP) i estos sobres hauran de firmar-se amb la firma electrònica que li proporcionara la PLACSP. No s'admetran les ofertes que no es presenten amb els mitjans descrits i/o dins del termini assenyalat.  
  
La utilització d'estos servicis suposa:  
 - La preparació i la presentació d'ofertes de manera telemàtica pel licitador.  
- La custòdia electrònica d'ofertes pel sistema.  
- L'obertura de la documentació per mitjà de la plataforma.  
Cada licitador no podrà presentar més d'una proposició. Tampoc podrà subscriure cap proposta en unió temporal amb altres si ho ha fet individualment o figurar en més d'una unió temporal. La infracció d'estes normes donarà lloc a la no admissió de totes les propostes subscrites per este (art. 139.3 de la Llei 9/2017).  
Les proposicions, juntament amb la documentació preceptiva, es presentaran dins del termini previst exclusivament de manera electrònica per mitjà de la ferramenta de preparació i presentació d'ofertes que la PLACSP posa a la disposició de candidats i entitats licitadores per a tal fi.  
En el cas que en el justificant de presentació que genera la PLACSP s'incloga la referència de la petjada electrònica el licitador, de conformitat amb el que es disposa en la disposició addicional 16a LCSP, disposa d'un termini màxim de 24 hores per a completar la seua oferta, la qual cosa podrà dur a terme mitjançant un nou intent de presentació telemàtica amb ús de la ferramenta de preparació i presentació d'ofertes de la PLACSP. Si no s'efectua esta segona remissió en el termini indicat, es considerarà que l'oferta ha sigut retirada.  
No serà admesa cap proposició, manual o electrònica, remesa per una altra via o procediment, i tota la documentació de les proposicions presentades a la licitació haurà d'estar redactada en castellà o en valencià. La documentació que figure en una altra llengua haurà d'acompanyar-se de la corresponent traducció oficial al castellà o valencià.  
  
Per este motiu, per a participar en esta licitació, és important que els licitadors interessats es registren, en el cas que no ho estiguen, en la PLACSP i omplir tant les dades bàsiques com les dades addicionals, segons instruccions de la PLACSP.  
Una vegada realitzada la presentació, esta quedarà custodiada en els servidors de la Direcció General de Patrimoni de l'Estat. Així mateix, la ferramenta proporcionarà al licitador un justificant d'enviament susceptible d'emmagatzematge i impressió amb el segell de temps de la plataforma.  
Per a garantir la confidencialitat del contingut dels sobres fins al moment de la seua obertura, la ferramenta xifrarà estos sobres en l'enviament. La documentació per als licitadors serà secreta (art. 139.2 LCSP).  
Les especificacions tècniques necessàries per a la presentació electrònica d'ofertes es troben detallades en la documentació que la plataforma esmentada posa a la disposició dels licitadors en l'adreça web següent: .  
L'horari de suport tècnic de la PLACSP és de dilluns a dijous de 9 hores a 19 hores, i divendres de 9 hores a 15 hores, i el correu electrònic és: .  
L'oferta electrònica i qualsevol altre document que l'acompanye hauran d'estar firmats electrònicament amb algun dels sistemes de firma admesos per l'article 10 de la Llei 39/2015, de procediment administratiu comú de les administracions públiques.  
Els licitadors hauran de tindre en compte que la preparació i la presentació electrònica de les ofertes requerix temps, per la qual cosa es recomana que l'efectuen amb l'antelació deguda per a assegurar que es presenta en termini.  
El conjunt de l'oferta degudament firmada no podrà superar els 120 MB; així mateix, haurà de tindre's en compte que no podran firmar-se documents de més de 5 MB.  
  
Base 16a.II Formalitats i documentació de les proposicions juridicoeconòmiques.  
Les propostes es presentaran en tres sobres, amb el contingut següent:  
Sobre A: documentació administrativa. S'inclouran els documents següents:  
1. Declaració responsable subscrita pel licitador o persona que el represente, redactada segons el model de l'annex III (per a persones físiques) o l'annex IV (per a persones jurídiques). 2. Si és el cas, document de compromís de constituir una unió temporal d'empreses. En cas de concórrer a la licitació diverses empreses, constituint una unió temporal, cada una d'estes haurà d'indicar els noms i les circumstàncies dels empresaris que les constituïsquen, la participació de cada un d'estos, així com la designació de la persona o entitat que, durant la vigència del contracte, ha d'exercir la representació de la unió davant de l'Administració, amb poders suficients per a exercir els drets i complir les obligacions que del contracte es deriven fins a l'extinció d'este. El document esmentat haurà d'estar firmat pels representants de cada una de les empreses components de la unió. Cada un dels empresaris que componen l'agrupació presentarà també la declaració responsable per a acreditar el compliment dels requisits previs a la contractació, segons el model a dalt transcrit.  
3. Les empreses estrangeres aportaran una declaració expressa de sotmetre's a la jurisdicció dels jutjats i tribunals espanyols en qualsevol orde, per a totes les incidències que de mode directe o indirecte puguen sorgir del contracte, amb renúncia, si és el cas, al fur jurisdiccional estranger que puga correspondre al licitador.  
4. Acreditació de la personalitat jurídica i la capacitat d'obrar i, si és el cas, acreditació de la representació.  
5. Acreditació d'estar al corrent en el compliment de les obligacions tributàries i amb la Seguretat Social.  
6. Per a empreses de 50 o més treballadors: acreditació del compliment del que s'establix en l'article 42 del Reial decret legislatiu 1/2013, de 29 de novembre, de manera que, sobre la plantilla total de l'empresa, qualsevol que siga el nombre de centres de treball d'aquella i qualsevol que siga la forma de contractació laboral que vincule als treballadors de l'empresa, almenys, el 2 % siguen treballadors amb discapacitat; o d'estar l'empresa en algun supòsit d'excepcionalitat previst en la normativa d'aplicació. L'acreditació haurà de referir-se a l'últim dia de presentació de proposicions i es realitzarà mitjançant document d'organisme competent, en què conste esta circumstància o bé declaració responsable en què es faça constar la mitjana de la plantilla de l'empresa de treballadors/es (segons les regles establides en la disposició addicional 1a del Reial decret 364/2005, de 8 d'abril, que desplega la Llei 13/1982) i el de treballadors amb discapacitat.  
  
7. Per a empreses de més de 50 persones ocupades: acreditació de tindre elaborat i en aplicació un pla d'igualtat amb el contingut establit en la Llei orgànica 3/2007, de 22 de març, per a la igualtat efectiva d'hòmens i dones. L'acreditació haurà de referir-se a l'últim dia de presentació de proposicions.  
8. Acreditació de la solvència  
9. Relació de documents inclosos en la proposició.  
Sobre B: proposició juridicoeconòmica.  
Es referix a la documentació relativa a criteris avaluables de manera automàtica. Es presentarà tancat i segellat i contindrà el conveni urbanístic, la memòria de viabilitat econòmica, la memòria de sostenibilitat econòmica i la proposició economicofinancera, segons el que s'establix en la base 12a de les presents de programació i el model de l'annex VIII. No s'acceptaran les proposicions que tinguen omissions, errors o ratllades que impedisquen conéixer clarament tot allò que s'ha descrit en estes bases com a contingut necessari de la proposició juridicoeconòmica.  
  
Base 16a.III. Comissió de qualificació i ponderació de les proposicions juridicoeconòmiques.  
Per a la qualificació dels documents i l'examen i la valoració de les ofertes es constituirà una comissió tècnica que quedarà integrada, com a mínim, pels membres següents:  
El secretari general de la corporació o qui legalment el substituïsca.  
  
L'interventor municipal o qui legalment el substituïsca.  
La prefectura dels servicis tècnics o funcionari en qui delegue.  
  
La prefectura del Servici d'Urbanisme i Béns o funcionari en qui delegue.  
Secretari: el vicesecretari o funcionari en qui delegue.  
Per a la constitució vàlida de la comissió hauran de ser presents en tot cas el secretari general, l'interventor municipal i el secretari de la comissió.  
  
  
Base 16a.IV Qualificació de la documentació general de les proposicions juridicoeconòmiques.  
La comissió, conclòs el termini de presentació de proposicions, es reunirà el primer dilluns següent i procedirà a la qualificació de la documentació presentada dins del termini i en la forma corresponent en el sobre A, en acte no públic.  
Si la comissió observa defectes materials en la documentació presentada, podrà concedir, si ho considera convenient, un termini no superior a 3 dies hàbils perquè el licitador ho esmene. Si la documentació conté defectes substancials o deficiències materials no corregibles, es rebutjarà la proposició.  
Conclòs el termini, la mesa de contractació es reunirà per a procedir a la qualificació de la documentació presentada.  
De l'actuat es deixarà constància en l'acta, que necessàriament haurà d'estendre's.  
Una vegada qualificada la documentació i esmenats, si és el cas, els defectes o omissions de la documentació presentada, la comissió declararà admesos a la licitació els licitadors que hagen acreditat el compliment dels requisits previs.  
  
Base 16a.V. Obertura del sobre B de les proposicions juridicoeconòmiques.  
En el supòsit que no hi haja defectes en la documentació inclosa en el sobre 1, la mesa de contractació, en la mateixa sessió i en acte públic, procedirà a l'obertura del sobre B.  
  
Base 16a.VI. Selecció de l'urbanitzador.  
La comissió tècnica procedirà, amb els informes previs necessaris, a valorar les proposicions per orde decreixent, amb atenció als criteris descrits en la base 13a.II formularà la proposta que estime pertinent i l'elevarà juntament amb l'acta i la documentació corresponent al Ple de l'Ajuntament.  
  
Base 17a. Obligacions de l'adjudicatari (en referència a l'article 138 TRLOTUP).  
a) L'adjudicatari, en qualsevol de les dos fases de selecció, quedarà obligat al compliment de les disposicions vigents en matèria de legislació laboral, seguretat social i de seguretat i higiene en el treball. L'incompliment d'estes obligacions per part de l'adjudicatari no implicarà cap responsabilitat per a l'Administració.  
b) L'adjudicatari, en qualsevol de les dos fases de selecció, queda obligat al compliment del contracte amb estricta subjecció a les bases de programació reguladores i al contingut de l'oferta que formule.  
  
c) Serà obligació de l'adjudicatari, en qualsevol de les dos fases de selecció, indemnitzar tots els danys i perjuís que es causen a tercers a conseqüència de les operacions que requerisca l'execució del contracte.  
  
  
Base 17a.I Gastos a càrrec de l'adjudicatari. Taxa per prestació de servicis urbanístics.  
L'Ajuntament de la Vall d'Uixó no té establida cap taxa per este concepte.  
L'adjudicatari procedirà a l'abonament dels anuncis corresponents.  
  
  
Base 17a.II. Obligacions específiques de l'urbanitzador durant l'execució del programa. Selecció de l'empresari constructor (en referència a l'article 118 i articles 163 i següents del TRLOTUP).  
Amb independència del pressupost del programa que s'aprove, l'urbanitzador contractarà en licitació pública l'execució de les obres públiques que comprenga l'actuació, mitjançant un procediment de contractació d'acord amb la legislació de contractes del sector públic; gestionarà la seua execució en qualitat de promotor d'estes i respondrà del seu pagament i altres obligacions que legalment o contractualment haja assumit davant del contractista. El procés de selecció de l'empresari constructor complirà, així mateix, les regles previstes en els apartats b i c de l'article 163 TRLOTUP. Les relacions de l'urbanitzador amb l'empresari constructor o altres empresaris es regiran pels articles 163 i següents del TRLOTUP.  
Transformació física i jurídica de les finques.  
a) L'urbanitzador recaptarà dels registres corresponents (de la propietat i el cadastre), tota la informació de les finques i els titulars de drets i deures inclosos en l'actuació, per a depurar les situacions jurídiques de les parcel·les aportades a la reparcel·lació i possibilitar la convocatòria als propietaris afectats per a la seua participació en el programa, amb caràcter previ a la redacció del projecte de reparcel·lació.  
  
b) A fi d'assegurar el pagament de les quotes d'urbanització en metàl·lic per part dels propietaris, serà aplicable el règim de garanties urbanístiques previst en els articles 157 i 160 TRLOTUP.  
c) L'urbanitzador presentarà el projecte de reparcel·lació per a la seua aprovació municipal, que descriurà les adjudicacions de les finques de resultat segons els requisits establits en la legislació urbanística i hipotecària per a permetre la inscripció del projecte de reparcel·lació en el Registre de la propietat.  
d) L'urbanitzador comunicarà a este ajuntament en un termini màxim de 15 dies la inscripció del projecte de reparcel·lació en el Registre de la propietat; hi adjuntarà la corresponent certificació acreditativa d'això.  
e) L'urbanitzador haurà de presentar en les certificacions d'obra el document en el qual es reflectisca la quantia per la qual es passa la certificació i el percentatge d'obra executat respecte al total d'esta, firmada per l'urbanitzador, empresa constructora i director/es de l'obra. Les liquidacions de les quotes d'urbanització dirigides als propietaris hauran de reunir els requisits formals següents:  
• Individualització de les quantitats corresponents a cada destinatari per parcel·la en l'àmbit.  
• Hauran de preveure de manera desglossada la base imposable de cada quota respecte de l'impost o impostos que, si és el cas, es generen.  
  
• Hauran d'establir els terminis i revestiran les garanties legals exigibles per als actes de recaptació tributària en període voluntari.  
• Adjuntaran el text íntegre de la resolució administrativa aprovatòria de la certificació d'obres i de l'autorització del cobrament de la quota.  
f) L'urbanitzador estarà obligat a cancel·lar, amb càrrec als seus gastos generals, les afeccions registrals de les parcel·les adjudicades al pagament de les quotes d'urbanització en metàl·lic, una vegada que s'hagen entregat les obres d'urbanització a l'Administració i el propietari haja satisfet els pagaments corresponents.  
g) L'urbanitzador haurà de disposar d'una adreça electrònica habilitada per a qualsevol notificació del procediment, des de la presentació de les proposicions pels aspirants a urbanitzadors fins a la recepció definitiva de les obres d'urbanització. L'incompliment greu de les obligacions exposades serà causa de remoció a l'urbanitzador de les seues funcions, amb les conseqüències objectives previstes en l'article 174 TRLOTUP.  
  
Base 18a. Compliment del contracte per l'urbanitzador i recepció de les obres.  
Abans del començament de l'execució de les obres (acta de comprovació del replanteig) es presentaran per l'urbanitzador els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni a establir amb cada una d'estes. A la vista dels compromisos inclosos en estos convenis, s'advertix que no s'admetran per l'Ajuntament supòsits de retaxació de càrregues basats en eventuals mancances o omissions de les xarxes de servicis previstos respecte a les que definitivament s'implanten i justifiquen en el projecte. A l'empara de les previsions de gastos generals de contractació i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, amb la finalitat de garantir el compliment correcte de les condicions de la seua execució. Esta assistència tècnica se seleccionarà per esta administració, a proposta de l'urbanitzador, sent el seu cost per compte d'este últim, segons el procediment que oportunament s'establisca. El concurs d'esta assistència tècnica serà efectiu a partir de l'acta de comprovació del replanteig. El contracte s'entendrà complit amb motiu de l'execució adequada de la totalitat de les prestacions incloses en este, i s'extingirà una vegada l'Ajuntament haja aprovat el compte de liquidació definitiva del projecte de reparcel·lació de l'àmbit del programa d'actuació integrada i l'urbanitzador haja acreditat, per als propietaris que hagen complit la seua obligació de pagament de les quotes d'urbanització, haver cancel·lat les afeccions registrals de les parcel·les adjudicades. Una vegada finalitzades les obres d'urbanització, l'urbanitzador realitzarà l'oferiment formal a l'Ajuntament de la recepció de les obres d'urbanització, amb remissió prèvia per l'urbanitzador de totes les certificacions d'obres, les factures emeses per l'empresari constructor, si és el cas, i la documentació que justifique el pagament efectiu de les obres. En tot cas, la recepció de les obres exigirà un acte formal i positiu dins del termini regulat en la legislació de contractació pública. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador i el contractista, tots dos assistits, si ho estimen oportú, per un facultatiu. La documentació mínima que l'urbanitzador ha d'aportar quan sol·licite la recepció de les obres d'urbanització serà la següent:  
  
• Certificat final d'obra subscrit per la direcció facultativa, juntament amb el pressupost i els plànols finals d'obra en paper i suport digital (en obert).  
• Informes de conformitat de les instal·lacions per part de les diferents companyies subministradores (telefonia, subministrament d'energia elèctrica/gas, aigua potable … ).  
• Informes de prova i posada en marxa de les instal·lacions de bombament, fonts, enllumenat, impulsions i altres equips elèctrics, mecànics o hidràulics que continga l'obra, i el manteniment dels quals siga competència de l'Ajuntament o d'alguna contracta municipal; acompanyant els documents necessaris, degudament diligenciats pels organismes competents, per a la contractació dels servicis corresponents amb les companyies subministradores.  
• Acreditació de la materialització física sobre el terreny de les parcel·les resultants, marcant la seua partió definitiva mitjançant les fites i les marques corresponents, i amb el plànol parcel·lari definitiu i comprovat després de l'execució de les obres d'urbanització, en paper i en format DWG.  
  
Base 19a. Règim de penalitats (en referència als articles 171, 172, 173 i 174 TRLOTUP).  
Quan el contractista, per causes imputables a este, incórrega en demora respecte del compliment del termini total fixat per a l'execució del programa, este ajuntament podrà optar per la resolució del contracte o per la imposició de penalitats econòmiques diàries en la proporció de 0,20 euros per cada 1.000 euros del preu d'adjudicació del programa. Cada vegada que les penalitats per demora assolisquen un múltiple del 5 per 100 del preu de les càrregues del programa, esta administració estarà facultada per a procedir a la resolució d'este o acordar la continuïtat de la seua execució amb imposició de noves penalitats, en els termes previstos en la legislació reguladora dels contractes del sector públic. Les penalitats s'imposaran per acord de l'òrgan de contractació, que serà immediatament executiu, i es faran efectives sobre la garantia que s'haja constituït.  
  
Base 20a. Supòsits de resolució de la condició d'urbanitzador (en referència als articles 172, 173 i 174 TRLOTUP).  
Són causes de resolució del contracte les previstes en la legislació de contractes de les administracions públiques i en els articles referits del TRLOTUP.  
  
Base 21a. Prerrogatives de l'Ajuntament (en referència a l'article 140 TRLOTUP).   
L'Ajuntament exercix totes les prerrogatives que, en general, reconeix la legislació de contractes del sector públic, entre estes, les d'interpretar el contracte actual administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les presents bases i que siguen d'interés públic, acordar la seua resolució i determinar els efectes d'esta, de conformitat amb les causes, el procediment i els efectes establits en el TRLOTUP. Les funcions d'autoritat que corresponen a este ajuntament com a administració actuant són indelegables. L'exercici de potestats que tinguen incidència o puguen limitar els drets dels propietaris del sòl només podran ser exercides per l'Administració i en cap cas per l'urbanitzador, que ha de requerir d'esta l'adopció de les decisions administratives que siguen procedents. El que s'ha assenyalat no exclou que els requeriments i les notificacions degudament efectuats per l'urbanitzador als propietaris, d'acord amb el que s'estipula en l'article 122 TRLOTUP, produïsquen els efectes expressament previstos per la normativa vigent.  
  
Base 22a. Jurisdicció competent  
Les qüestions litigioses sorgides sobre interpretació, modificació, resolució i efectes dels contractes seran resoltes per l'òrgan adjudicador del contracte, les resolucions del qual esgotaran la via administrativa i obriran la via contenciosa administrativa, d'acord amb la llei reguladora d'esta jurisdicció, sense perjuí que els interessats puguen interposar un recurs potestatiu de reposició, previst en l'article 123 de la Llei 39/2015, d'1 d'octubre, del procediment administratiu comú de les administracions públiques.  
  
  
ANNEX I  
Model d'instància en procediment de selecció de l'alternativa tècnica del Programa d'actuació integrada per al desenvolupament de la unitat d'execució sector Belcaire C del Pla general de la Vall d'Uixó  
  
Dades de la mercantil licitadora: Nom de la raó social: CIF: Domicili social: Correu electrònic: Presentador/a de la documentació: Nom i cognoms: NIF: Domicili: Telèfon de contacte: Correu electrònic: EXPOSA: Que estant interessada a participar en el procediment indicat més amunt, s'acompanya adjunta la documentació següent: Descripció de la documentació: … I SOL·LICITA: Participar en el procediment.  
La Vall d'Uixó, … de … de 2024 … Firma de la persona que presenta la documentació  
Sra. alcaldessa-presidenta de l'Ajuntament de la Vall d'Uixó  
  
De conformitat amb la Llei orgànica 15/1999, de 13 de desembre, de protecció de dades de caràcter personal, esta administració l'informa que les dades de caràcter personal que s'obtinguen de la seua sol·licitud seran incorporades i tractades de manera segura i confidencial en els fitxers corresponents. La recollida i el tractament d'estes dades té com a fi l'exercici per part d'esta administració de les funcions i competències atribuïdes legalment, incloent-hi les relatives a la comunicació, la notificació i qualsevol altra actuació que es derive de les relacions juridicoadministratives dutes a terme en esta administració i de les quals vosté siga titular, així com la formació i el manteniment dels mateixos fitxers. Si ho desitja, pot accedir a les dades facilitades, així com a sol·licitar, si és el cas, la rectificació, l'oposició o la cancel·lació, dirigint una comunicació escrita a esta administració: plaça del Centre, núm. 1, 12623 la Vall d'Uixó (Castelló).  
  
  
ANNEX II  
Model d'instància en procediment de selecció de l'urbanitzador del Programa d'actuació integrada per al desenvolupament de la unitat d'execució sector Belcaire C del Pla general de la Vall d'Uixó  
  
Dades de la mercantil licitadora: Nom de la raó social: CIF: Domicili social: Correu electrònic: Presentador/a de la documentació: Nom i cognoms: NIF: Domicili: Telèfon de contacte: Correu electrònic: EXPOSA Que estant interessada a participar en el procediment indicat més amunt, s'acompanya adjunta la documentació següent: Descripció de la documentació: … I SOL·LICITA Participar en el procediment.  
La Vall d'Uixó, … de … de 2024 … Firma de la persona que presenta la documentació  
Sra. alcaldessa-presidenta de l'Ajuntament de la Vall d'Uixó   
  
De conformitat amb la Llei orgànica 15/1999, de 13 de desembre, de protecció de dades de caràcter personal, esta administració l'informa que les dades de caràcter personal que s'obtinguen de la seua sol·licitud seran incorporades i tractades de manera segura i confidencial en els fitxers corresponents. La recollida i el tractament d'estes dades té com a fi l'exercici per part d'esta administració de les funcions i competències atribuïdes legalment, incloent-hi les relatives a la comunicació, la notificació i qualsevol altra actuació que es derive de les relacions juridicoadministratives dutes a terme en esta administració i de les quals vosté siga titular, així com la formació i el manteniment dels mateixos fitxers. Si ho desitja, pot accedir a les dades facilitades, així com a sol·licitar, si és el cas, la rectificació, l'oposició o la cancel·lació, dirigint una comunicació escrita a esta administració: plaça del Centre, núm. 1, 12199 la Vall d'Uixó (Castelló).  
  
  
ANNEX III  
Declaració responsable en procediment de selecció de l'alternativa tècnica del Programa d'actuació integrada per al desenvolupament de la unitat d'execució sector Belcaire C del pla general de la Vall d'Uixó   
  
(Persones físiques) Sr. / Sra. … amb NIF …, major d'edat, amb domicili en … c/ …, amb número de telèfon de contacte … i adreça electrònica habilitada per a qualsevol notificació del procediment …, actuant en nom propi i tenint coneixement de la convocatòria anunciada en el DOGV núm. … de data …..... …....................... per a la selecció de l'alternativa tècnica del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, manifesta, sota la seua responsabilitat:  
I. Que complix amb els requisits establits en la normativa vigent en matèria de contractació per a ser adjudicatari/ària del contracte pel qual es licita.  
II. Que disposa de la següent documentació exigida en la base 9a de programació del present procediment, que així ho acredita:  
• Documents acreditatius de la personalitat jurídica i capacitat d'obrar.  
III. Que no està incurs/a en cap de les prohibicions per a contractar de les previstes en la legislació estatal i europea de contractació del sector públic, i no es troba incursa en cap dels supòsits d'incompatibilitats. Així mateix, declara que es troba al corrent del compliment de les obligacions tributàries i amb la Seguretat Social imposades per les disposicions vigents i no és deutora de l'Ajuntament de la Vall d'Uixó, i autoritza l'Ajuntament per a comprovar-ho en el cas de resultar com a adjudicatària.  
IV. Que es compromet a mantindre el compliment d'estos requisits durant el període de temps inherent a la seua condició de contractista d'esta obra.  
La Vall d'Uixó, … de … de 2024 … Firma de la persona que presenta la documentació  
  
  
ANNEX IV  
Declaració responsable en el procediment de selecció de l'alternativa tècnica del Programa d'actuació integrada per al desenvolupament de la unitat d'execució sector Belcaire C del Pla general de la Vall d'Uixó   
  
(Persones jurídiques) Sr. /Sra. … amb NIF …, major d'edat, amb domicili en … c/ …, amb número de telèfon de contacte … i adreça electrònica habilitada per a qualsevol notificació del procediment: …, tenint coneixement de la convocatòria anunciada en el DOGV núm. … de data … per a la selecció de l'alternativa tècnica del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, manifesta, sota la seua responsabilitat:  
  
I. Que actua en representació de la mercantil …, amb CIF …, domiciliada en ….  
II. Que té apoderament suficient per a tal representació en virtut d'escriptura de …, atorgada davant del/de la notari/ària …, en data …, protocol núm. …, inscrit en el Registre Mercantil en data ….  
III. Que l'objecte del contracte està inclòs en l'objecte social de la mercantil esmentada.  
IV. Que la mercantil que represente està vàlidament constituïda i inscrita en el Registre Mercantil en data …, núm. ….  
V. Que la mercantil que represente complix amb els requisits establits en la normativa vigent en matèria de contractació per a ser adjudicatari de la licitació.  
VI. Que disposa de la següent documentació exigida en la base 9a de programació del present procediment, que així ho acredita:  
• Documents acreditatius de la personalitat jurídica i capacitat d'obrar.  
• Documents acreditatius de la representació.  
VII. Que no està incurs/a en cap de les prohibicions per a contractar de les previstes en la legislació estatal i europea de contractació del sector públic, i no es troba incursa en cap dels supòsits d'incompatibilitats. Així mateix, declara que es troba al corrent del compliment de les obligacions tributàries i amb la Seguretat Social imposades per les disposicions vigents i no és deutora de l'Ajuntament de la Vall d'Uixó, i autoritza l'Ajuntament per a comprovar-ho en el cas de resultar com a adjudicatària.  
VIII. Que l'empresa compta amb 50 o més treballadors: … (sí/no). En cas afirmatiu: l'empresa complix el que s'establix en l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, de pertinença a la plantilla d'almenys el 2 % de treballadors amb discapacitat, o d'estar l'empresa en algun supòsit d'excepcionalitat previst en la normativa d'aplicació.  
  
IX. Que l'empresa compta amb més de 50 treballadors: … (sí/no). En cas afirmatiu: l'empresa té elaborat i en aplicació un pla d'igualtat amb el contingut establit en la Llei orgànica 3/2007, de 22 de març, per a la igualtat efectiva d'hòmens i dones. L'acreditació haurà de referir-se a l'últim dia de presentació de proposicions.  
X. Que la mercantil que represente es compromet a mantindre el compliment d'estos requisits durant el període de temps inherent a la seua condició de contractista d'esta obra. La Vall d'Uixó, … de … de 2024 … Firma de la persona que presenta la documentació  
  
  
ANNEX V  
Declaració responsable en procediment de selecció de l'urbanitzador del Programa d'actuació integrada per al desenvolupament de la unitat d'execució sector Belcaire C del Pla general de la Vall d'Uixó  
  
  
(Persones físiques) Sr. / Sra. … amb NIF …, major d'edat, amb domicili en … c/ …, amb número de telèfon de contacte … i adreça electrònica habilitada per a qualsevol notificació del procediment …, actuant en nom propi i tenint coneixement de la convocatòria anunciada en el DOGV núm. … de data … per a la selecció de l'urbanitzador del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, manifesta, sota la seua responsabilitat:  
I. Que complix amb els requisits establits en la normativa vigent en matèria de contractació per a ser adjudicatari/ària de la condició d'urbanitzador del programa pel qual es licita.  
II. Que disposa de la següent documentació exigida en les bases 9a i 10a.II de programació del present procediment, que així ho acredita:  
• Documents acreditatius de la personalitat jurídica.  
• Documents acreditatius de la solvència economicofinancera.  
• Documents acreditatius de la solvència tècnica i professional.  
III. Que no està incurs/a en cap de les prohibicions per a contractar de les previstes en la legislació estatal i europea de contractació del sector públic, i no es troba incursa en cap dels supòsits d'incompatibilitats. Així mateix, declara que es troba al corrent del compliment de les obligacions tributàries i amb la Seguretat Social imposades per les disposicions vigents i no és deutora de l'Ajuntament de la Vall d'Uixó, i autoritza l'Ajuntament per a comprovar-ho en el cas de resultar com a adjudicatària.  
IV. Que es compromet a mantindre el compliment d'estos requisits durant el període de temps inherent a la seua condició de contractista d'esta obra.  
La Vall d'Uixó, … de … de 2024 … Firma de la persona que presenta la documentació  
  
  
ANNEX VI  
Declaració responsable en procediment de selecció de l'urbanitzador del Programa d'actuació integrada per al desenvolupament de la unitat d'execució sector Belcaire C del Pla general de la Vall d'Uixó  
  
(Persones jurídiques) Sr. /Sra. … amb NIF …, major d'edat, amb domicili en … c/ …, amb número de telèfon de contacte … i adreça electrònica habilitada per a qualsevol notificació del procediment: …, tenint coneixement de la convocatòria anunciada en el DOGV núm. … de data … per a la selecció de l'urbanitzador del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, manifesta, sota la seua responsabilitat:  
  
I. Que actua en representació de la mercantil …, amb CIF …, domiciliada en ….  
II. Que té apoderament suficient per a tal representació en virtut d'escriptura de …, atorgada davant del/de la notari/ària …, en data …, protocol núm. …, inscrit en el Registre Mercantil en data ….  
III. Que l'objecte del contracte està inclòs en l'objecte social de la mercantil esmentada.  
IV. Que la mercantil que represente està vàlidament constituïda i inscrita en el Registre Mercantil en data …, núm. ….  
V. Que la mercantil que represente complix amb els requisits establits en la normativa vigent en matèria de contractació per a ser adjudicatari de la licitació.  
VI. Que disposa de la següent documentació exigida en les bases 9a i 10a.II de programació del present procediment, que acredita el que s'ha declarat més amunt:  
• Documents acreditatius de la personalitat jurídica.  
• Documents acreditatius de la representació.  
• Documents acreditatius de la solvència economicofinancera.  
• Documents acreditatius de la solvència tècnica i professional.  
VII. Que no està incurs/a en cap de les prohibicions per a contractar de les previstes en la legislació estatal i europea de contractació del sector públic, i no es troba incursa en cap dels supòsits d'incompatibilitats. Així mateix, declara que es troba al corrent del compliment de les obligacions tributàries i amb la Seguretat Social imposades per les disposicions vigents i no és deutora de l'Ajuntament de la Vall d'Uixó, i autoritza l'Ajuntament per a comprovar-ho en el cas de resultar com a adjudicatària.  
VIII. Que l'empresa compta amb 50 o més treballadors: … (sí/no). En cas afirmatiu: l'empresa complix el que s'establix en l'article 42 del Reial decret legislatiu 1/2013, de 29 de novembre, pel qual s'aprova el text refós de la Llei general de drets de les persones amb discapacitat i de la seua inclusió social, de pertinença a la plantilla d'almenys el 2 % de treballadors amb discapacitat, o d'estar l'empresa en algun supòsit d'excepcionalitat previst en la normativa d'aplicació.  
  
IX. Que l'empresa compta amb més de 50 treballadors: … (sí/no). En cas afirmatiu: l'empresa té elaborat i en aplicació un pla d'igualtat amb el contingut establit en la Llei orgànica 3/2007, de 22 de març, per a la igualtat efectiva d'hòmens i dones. L'acreditació haurà de referir-se a l'últim dia de presentació de proposicions.  
X. Que la mercantil que represente es compromet a mantindre el compliment d'estos requisits durant el període de temps inherent a la seua condició de contractista d'esta obra. La Vall d'Uixó, … de … de 2024 … Firma de la persona que presenta la documentació  
  
  
ANNEX VII  
Model d'oferta econòmica de l'alternativa tècnica  
  
Sr. / Sra. … amb NIF …, major d'edat, amb domicili a efecte de notificacions en … c/ …, amb número de telèfon de contacte … i adreça electrònica habilitada per a qualsevol notificació del procediment: …, actuant en nom (propi o en representació de la mercantil …, amb CIF …), assabentat del concurs convocat per a la selecció de l'alternativa tècnica del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, segons anunci publicat en el DOGV núm. … de data …, manifesta:  
  
I. Que complix els requisits i les condicions que s'exigixen en les bases de programació aprovades.  
II. Que el preu per la redacció de l'alternativa tècnica ascendix a … euros (IVA no inclòs), segons el desglossament següent dels documents presentats: … L'import de l'Impost sobre el Valor Afegit que ha de ser repercutit ascendix a … euros. Per la qual cosa el preu total, IVA inclòs, ascendix a … €.  
La Vall d'Uixó, … de … de 2024 … Firma de la persona que presenta la documentació  
ANNEX VIII  
Model de proposició juridicoeconòmica  
  
Sr. / Sra. … amb NIF …, major d'edat, amb domicili a efecte de notificacions en … c/ …, amb número de telèfon de contacte … i adreça electrònica habilitada per a qualsevol notificació del procediment: …, actuant en nom (propi o en representació de la mercantil …, amb CIF … ), assabentat del concurs convocat per a l'adjudicació de la condició d'urbanitzador del Programa d'actuació integrada per al desenvolupament de la UE del sector Belcaire C del Pla general de la Vall d'Uixó, segons anunci publicat en el DOGV núm. … de data …, manifesta:  
  
I. Que complix els requisits i les condicions que s'exigixen en les bases de programació reguladores de l'adjudicació de la condició d'urbanitzador.  
II. Que, en la representació que exercix, es compromet al compliment de les obligacions urbanístiques derivades del desenvolupament del programa, amb subjecció a les bases de programació i d'acord amb les determinacions següents:  
a) Costos estimats de la urbanització, total i unitari repercutit per metre quadrat de sòl o drets aportats, desglossats en:  
• Pressupost d'execució per contracta del projecte d'urbanització del programa. Pel preu de … euros (IVA no inclòs). L'import de l'Impost sobre el Valor Afegit que ha de ser repercutit ascendix a … euros. Per la qual cosa el preu total, IVA inclòs, ascendix a … €  
• Honoraris de redacció de l'alternativa tècnica, fixats amb motiu de l'elecció de l'alternativa tècnica, i dels altres imports d'honoraris per redacció de projectes tècnics i direcció d'obra, tots estos desglossats. Pel preu de … euros (IVA no inclòs). L'import de l'Impost sobre el Valor Afegit que ha de ser repercutit ascendix a … euros. Per la qual cosa el preu total, IVA inclòs, ascendix a … €  
• Gastos de gestió de l'urbanitzador, desglossats en els conceptes de l'article 150 TRLOTUP: pel preu de … euros (IVA no inclòs). L'import de l'Impost sobre el Valor Afegit que ha de ser repercutit ascendix a … euros. Per la qual cosa el preu total, IVA inclòs, ascendix a … €  
  
• El benefici empresarial de l'urbanitzador: pel preu de … euros (IVA no inclòs). L'import de l'Impost sobre el Valor Afegit que ha de ser repercutit ascendix a … euros. Per la qual cosa el preu total, IVA inclòs, ascendix a … €  
b) Modalitat o modalitats de retribució a l'urbanitzador: es proposa la retribució a l'urbanitzador en …, d'acord amb les determinacions següents:  
• Pagament en metàl·lic: - Mode: - Condicions: - Termini: - Quantia i contingut literal de la garantia que s'ha de prestar i el termini per a formalitzar-la.  
• Condicions de la retribució en sòl: - Coeficient de bescanvi: … - Valoració del sòl a l'efecte de la retribució en terreny: Preu del sòl brut a efecte de bescanvi … Preu del sòl i del sostre resultant. … - Superfície mínima de terreny requerida per a obtindre adjudicació en parcel·la … \*El coeficient de bescanvi es calcularà segons les dos fórmules matemàtiques següents, amb idèntic resultat en les dos: Ks = Cs/Vs + Cs, sent Ks = coeficient de bescanvi, Cs = costos d'urbanització per metre quadrat de sòl d'origen, Vs = valor del metre quadrat de sòl d'origen. Kt = Ct/Vt + Ct, sent Kt = Coeficient de bescanvi, Ct = Costos d'urbanització per metre quadrat de sostre, Vt = Valor del metre quadrat de sostre sense urbanitzar. c) El termini total d'execució de l'actuació serà de … mesos.  
D'acord amb les fases següents, s'adjunten en format digital:  
• Els quadres de preus descompostos i el pressupost d'execució material, amb detall de les unitats d'obra corresponents al projecte d'urbanització que conforma l'alternativa tècnica.  
• El conveni urbanístic comprensiu de les obligacions i els drets de l'urbanitzador, dels propietaris adherits al present programa d'actuació integrada i de l'administració especificats abans.  
• La memòria de viabilitat econòmica i/o memòria de sostenibilitat econòmica.  
  
  
ANNEX IX  
Condicions tècniques mínimes per a l'elaboració del projecte d'urbanització  
  
Xarxa viària. Les seccions tipus dels vials s'ajustaran a les del sector Belcaire confrontant i d'acord amb els criteris municipals. La xarxa viària incorporarà les partides necessàries per a constituir els sobretalusos de sustentació de voreres o, si és el cas, els murs de contenció i delimitació dels límits de la unitat d'execució. Els pendents transversals d'acabat dels paviments seran del 3 % en calçades (bombament transversal) i de l'1,5 % en voreres. Les voreres seran de formigó armat i les vorades muntables. Es compliran els criteris i les limitacions establits en la normativa d'accessibilitat i l'ordenança d'execució d'obres en espais públics. En les zones d'aparcament situades en els perímetres de les zones verdes de bulevard central i de la Lloma del Colmenar es propiciaran els paviments permeables o drenants.  
  
Carril bici. Haurà de tindre un tractament anàleg al del sector Belcaire confrontant, a l'efecte de garantir-ne la continuïtat; es compatibilitzaran els aspectes paisatgístics i d'ús públic amb els aspectes ambientals de preservació de la naturalesa i la biodiversitat.  
Infraestructures i servicis. L'urbanitzador haurà de definir i executar les diferents obres del projecte d'acord amb els criteris, les qualitats i l'abast que assenyalen els diferents organismes responsables.  
Clavegueram. La xarxa serà separativa com en el sector Belcaire confrontant. Les xarxes incorporaran les corresponents connexions de servici domiciliàries, així com tots els elements especials necessaris per a un funcionament correcte. El disseny definitiu de les xarxes, així com dels trams de connexió que siguen necessaris, s'adaptarà a les especificacions de l'empresa concessionària del servici.  
Aigua potable. Les xarxes incorporaran les corresponents connexions de servici domiciliàries, així com tots els elements especials necessaris per a un funcionament correcte. El disseny definitiu de les xarxes, així com dels trams de connexió que siguen necessaris, s'adaptarà a les especificacions de l'empresa concessionària del servici.  
Xarxa de reg. Es disposarà d'una xarxa de reg amb programador en les zones verdes, que haurà de complir les exigències de l'ordenança d'execució d'obres en espais públics.  
Aigua industrial. Haurà de disposar-se en tot el sector, amb continuïtat amb la que hi ha en el sector Belcaire confrontant.  
Enllumenat. Haurà de prioritzar-se l'eficiència energètica de la instal·lació, complir amb el Reglament d'eficiència energètica en instal·lacions d'enllumenat exterior i garantir la continuïtat amb la tipologia d'enllumenat públic del sector Belcaire confrontant.  
Xarxa de gas. Haurà de disposar-se en tot el sector.  
Xarxa de telefonia. Haurà de disposar-se xarxa de fibra òptica en tot el sector.  
Xarxa elèctrica. Els transformadors no podran disposar-se ni en zones verdes ni en equipaments públics.  
Connexions. L'urbanitzador haurà de definir i executar les connexions i les connexions de servici necessàries de les obres, els servicis i les infraestructures previstes, fins al punt i amb les condicions que fixen els diferents organismes responsables, per a garantir l'efectiva integració amb els àmbits urbanístics confrontants. El projecte d'urbanització preveurà la construcció de les obres complementàries de connexió i integració de la urbanització segons determinen les companyies subministradores de servicis. Els costos d'estes actuacions de connexió i integració s'inclouran dins del pressupost de l'obra urbanitzadora.  
Zones verdes i connectors ecològics. No han de considerar-se com a parcs urbans tradicionals, sinó que hauran de dirigir-se botànicament cap a zones naturalitzades amb vegetació pròpia del bosc mediterrani, afavorint la biodiversitat i prioritzant la utilització d'espècies adaptades. En la zona de la Lloma del Colmenar haurà de mantindre's la vegetació actual, repoblar-la amb espècies autòctones que estiguen adaptades a les condicions climàtiques de l'àrea, mantenir les sendes que hi ha, i la pedrera del vessant nord haurà d'integrar-se paisatgísticament mitjançant la seua restauració i adequació.  
El connector ecològic haurà de complir les exigències recollides en la declaració d'impacte ambiental, amb murs de pedra seca en cas que fora subterrània, garantint l'estabilitat dels talussos i la seua revegetació, i el drenatge natural o forçat per a evitar la inundació del pas de fauna. Hi hauria la possibilitat de condicionar un dels seus màrgens amb mobiliari urbà i deixar la resta lliure.  
Les zones verdes de vora no computables també hauran de tindre un tractament anàleg al de la resta, per a garantir la coherència de tots els elements que constituïxen la infraestructura verda dins de l'àmbit i la integració paisatgística del sector.  
No és necessari il·luminar les zones verdes ni el connector ecològic, únicament els vials de circulació.  
Senyalització. La senyalització horitzontal serà la que exigix la normativa específica d'aplicació. La senyalització vertical es definirà amb pals d'alumini estriat i senyals d'alumini, segons model municipal. Incorporarà la dels encreuaments i els accessos al voltant de la UE que siga necessària per a una correcta interpretació i coordinació. S'inclourà també la senyalització informativa i l'específica de carrers de coexistència o de carril bici, si és el cas.  
Instal·lacions especials. Hauran de disposar-se sistemes de videovigilància mitjançant càmeres connectades a la Policia Local.  
  
La Vall d'Uixó, 2 d'abril de 2024.- L'alcaldessa: Tania Baños Martos. El secretari general: Carlos Fores Furio.